**NÁRODNÁ RADA SLOVENSKEJ REPUBLIKY**

IV. volebné obdobie

Návrh

# Zákon

## z .............. 2010,

## ktorým sa mení a dopĺňa zákon č. 152/1995 Z. z. o potravinách v znení neskorších predpisov a mení zákon č. 39/2007 Z. z. o veterinárnej starostlivosti v znení neskorších predpisov

Národná rada Slovenskej republiky sa uzniesla na tomto zákone:

# Čl. I

Zákon č. 152/1995 Z. z. o potravinách v znení zákona č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z. a zákona č. 195/2007 Z. z. sa mení a dopĺňa takto:

1. V § 12 ods. 1 sa dopĺňa písmeno m), ktoré znie:

„m) nesmie predávať potraviny na miestach, na ktorých je predaj zakázaný podľa osobitného predpisu.9abf)“.

Poznámka pod čiarou k odkazu 9abf znie:

„9abf) Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

1. V § 28 ods. 1 sa dopĺňa písmeno n), ktoré znie:

„n) predáva potraviny na miestach, na ktorých je predaj zakázaný podľa osobitného predpisu.9abf)“.

1. V § 28 ods. 1 sa slová „do 1 000 000 Sk“ nahrádzajú slovami „do 33194 eur“.
2. V § 28 ods. 2 sa slová „do 5 000 000 Sk“ nahrádzajú slovami „165 970 eur“.
3. V § 28 ods. 3 sa slová „do 10 000 000 Sk“ nahrádzajú slovami „331 939 eur“.
4. V § 28 ods. 5 sa slová „od 10 000 000 Sk do 50 000 000 Sk“ nahrádzajú slovami „od 331 939 eur do 1 659 696 eur.“.
5. § 29 znie:

# „§ 29

1. Priestupku podľa tohto zákona sa dopustí fyzická osoba, ktorá
2. sťažuje alebo marí výkon potravinového dozoru tým, že zamestnancom orgánu úradnej kontroly potravín bráni vykonávať činnosti uvedené v § 20 ods. 1 alebo v určenej lehote nevykoná nimi uložené opatrenia,
3. nespĺňa podmienky zdravotnej spôsobilosti, porušuje zásady osobnej hygieny,
4. umiestňuje na trh potraviny, ktoré nie sú bezpečné, sú zdraviu škodlivé alebo nevhodné na ľudskú spotrebu,
5. porušuje povinnosti a požiadavky na hygienu výroby potravín, manipulovania s nimi, a ich umiestňovania na trh,
6. predáva potraviny na miestach, na ktorých je predaj zakázaný podľa osobitného predpisu.9abf)“.
7. Za priestupky podľa odseku 1 orgán úradnej kontroly potravín uloží pokutu do 500 eur. Ak sa fyzická osoba dopustí priestupku opakovane, možno jej uložiť pokutu do 1 000 eur.
8. V blokovom konaní možno uložiť za priestupok podľa odseku 1 pokutu do 300 eur.
9. Na konanie o priestupkoch sa vzťahujú ustanovenia osobitného predpisu.26)“.
10. V § 30a sa dopĺňa odsek 3, ktorý znie:

„(3) Ministerstvo a ministerstvo zdravotníctva v rámci svojich kompetencií podľa tohto zákona informujú verejnosť o nebezpečných potravinách, zdraviu škodlivých potravinách, potravinách nevhodných na ľudskú spotrebu a falšovaných potravinách a o ich riziku pre zdravie ľudí. Informácia o týchto potravinách obsahuje údaj o názve potraviny, výrobcovi, dovozcovi potraviny alebo inej osobe, ktorá umiestňuje potravinu na trh a údaj o dávke potraviny .“

# Čl. II

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z. a zákona č. 391/2009 Z. z. sa mení takto:

1. V § 8 ods. 1 sa vypúšťa veta „Sídla regionálnych veterinárnych a potravinových správ a ich územné obvody sú uvedené v prílohe č. 2“.
2. Príloha č. 2 k zákonu č. 39/2007 Z. z. sa vypúšťa.

# Čl. III

Tento zákon nadobúda účinnosť 1. apríla 2010.

# Dôvodová správa

### Všeobecná časť

Novela zákona, ktorým sa mení a dopĺňa zákon č. 152/1995 Z. z. o potravinách v znení neskorších predpisov a mení zákon č. 39/2007 Z. z. o veterinárnej starostlivosti v znení neskorších predpisov, sa predkladá z dôvodu zamedzenia predaja tých potravín, ktoré nespĺňajú požiadavky zákona č. 152/1995 Z. z. o potravinách v znení neskorších predpisov a Potravinového kódexu Slovenskej republiky, a ktoré sú pravidelne predávané na miestach, na ktorých je ich predaj zakázaný. Účelom novely zákona je orgánmi úradnej kontroly potravín prísnejšie sankcionovať tých , ktorí zákonné povinnosti nedodržiavajú. Následne je vzhľadom k týmto skutočnostiam žiaduce zákonne ustanoviť aj požiadavku informovanosti verejnosti v tom smere, že Ministerstvo pôdohospodárstva Slovenskej republiky a Ministerstvo zdravotníctva Slovenskej republiky v rámci svojich kompetencií podľa tohto zákona bude informovať verejnosť o nebezpečných potravinách, zdraviu škodlivých potravinách alebo potravinách nevhodných na ľudskú spotrebu, riziku pre ľudské zdravie a o prijatých opatreniach.

Z dôvodu zefektívnenia činnosti regionálnych veterinárnych a potravinových správ Ministerstvo pôdohospodárstva SR navrhuje zmenu v zákone č. 39/2007 Z. z. veterinárnej starostlivosti v znení neskorších. Sídla a obvody nebudú súčasťou zákona z dôvodu zabezpečenia pružnosti vzhľadom na reálnu situáciu v regiónoch Slovenska, pričom bude zabezpečený výkon všetkých činností, ktoré vyplývajú z platnej legislatívy SR a EÚ v uvedenej oblasti. V súčasnosti je na Slovensku štyridsať sídel regionálnych veterinárnych a potravinových správ. Tieto sídla ako aj územné obvody pridelené jednotlivým regionálnym veterinárnym a potravinovým správam v minulosti vychádzali zo situácie, ktorá bola v uvedených regiónoch. Dôležité ukazovatele boli najmä počty chovaných hospodárskych zvierat, počty fariem, počty prevádzok, štruktúra potravinárskeho priemyslu. V súčasnom období však dochádza k veľkým disproporciám medzi jednotlivými regiónmi, keď sa počet jednotlivých druhov zvierat v porovnaní s počtom zvierat pred desiatimi rokmi znížil v niektorých prípadoch na tretinu (napríklad počet oviec, počet hovädzieho dobytka, počet hydiny a pod.). Zároveň došlo k zeme počtu prevádzok, zmenila sa štruktúra poľnohospodárskej výroby a štruktúra v potravinárskom priemysle, avšak sídla ako aj územné obvody jednotlivých regionálnych veterinárnych a potravinových správ zostali zachované bez ohľadu na zmeny v poľnohospodárskej prvovýrobe, spracovateľskom priemysle a obchodnej sieti. Z dôvodu zachovania rovnováhy je potrebné niektoré obvody prehodnotiť a rozšíriť pôsobenie príslušnej veterinárnej a potravinovej správy.

Návrh nezakladá dopad na štátny rozpočet, rozpočty obcí alebo vyšších územných celkov, životné prostredie a zamestnanosť.

Predložený návrh právnej úpravy je v súlade s Ústavou Slovenskej republiky, zákonmi a medzinárodnými záväzkami, ktorými je Slovenská republika viazaná.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Predkladateľ právneho predpisu:** Poslanec Národnej rady Slovenskej republiky
2. **Názov právneho predpisu:** Návrh zákona, ktorým sa mení a dopĺňa zákon č. 152/1995 Z. z. o potravinách v znení neskorších predpisov a mení zákon č. 39/2007 Z. z. o veterinárnej starostlivosti v znení neskorších predpisov
3. **Problematika návrhu právneho predpisu :**
	1. nie je upravená v práve Európskej únie
	2. nie je upravená v judikatúre Súdneho dvora Európskej únie ani v judikatúre Súdu prvého stupňa

**Vzhľadom na to, že problematika návrhu právneho predpisu nie je upravená v práve Európskej únie, je bezpredmetné vyjadrovať sa k bodom 4., 5. a 6.**

# Doložka

## o posúdení vplyvov

**1. Vplyvy na verejné financie:**

Predkladaný návrh zákona nebude mať negatívny dopad na verejné financie.

**2. Vplyvy na obyvateľov, hospodárenie podnikateľskej sféry a iných právnických osôb:**

Návrh zákona nebude mať ekonomický dopad na obyvateľov, hospodárenie podnikateľskej sféry a iných právnických osôb.

**3. Vplyvy na životné prostredie:**

Návrh zákona nebude mať vplyv na životné prostredie.

**4. Vplyvy na zamestnanosť:**

Návrh zákona nebude mať vplyv na zamestnanosť a nevyžiada si zvýšenie počtu zamestnancov.

**5. Vplyvy na podnikateľské prostredie:**

Návrh zákona nebude mať negatívny vplyv na podnikateľské prostredie.

### Osobitná časť

### Čl. I

### K bodu 1

Ustanovuje sa zákaz predaja potravín ma miestach, ktoré sú uvedené v osobitnom predpise.

### K bodu 2

V nadväznosti na právnu úpravu v bode 1 sa upravuje aj § 28 ods.1 doplnením skutkovej podstaty pri ukladaní pokuty.

### K bodom 3 až 6

Ustanovené sumy sa nahrádzajú sumami v eurách.

### K bodu 7

V nadväznosti na právnu úpravu v § 28 ods.1 sa rozširujú skutkové podstaty pri priestupkoch v § 29 ods.1. V § 29 ods.2 sa upravujú sumy pokút za porušenie ustanovenia odseku 1 a zavádza sa možnosť výberu pokuty v blokovom konaní.

### K bodu 8

Ustanovuje sa požiadavka na informovanosť verejnosti v tom smere, že sa Ministerstvo pôdohospodárstva Slovenskej republiky a Ministerstvo zdravotníctva Slovenskej republiky v rámci svojich kompetencií podľa tohto zákona bude informovať verejnosť o nebezpečných potravinách, zdraviu škodlivých potravinách alebo potravinách nevhodných na ľudskú spotrebu, o ich riziku pre ľudské zdravie a o prijatých opatreniach.

### K Čl. II

### K bodu 1

Vypúšťa sa text, v ktorom je uvedený odkaz na sídla regionálnych veterinárnych a potravinových správ a ich územné obvody.

### K bodu 2

Vypúšťa sa príloha č. 2, v ktorej sú uvedené sídla regionálnych veterinárnych a potravinových správ a ich územné obvody.

### Čl. III

Navrhuje sa účinnosť zákona na 1. apríla 2010.